REPUBLIKA HRVATSKA

ZAGREBAČKA ŽUPANIJA

       OPĆINA BISTRA

    OPĆINSKO VIJEĆE

KLASA: 021-05/26-01/02
URBROJ: 238-2-01-26-01

Bistra, 01.06.2026.

Temeljem odredbi članka 25. Zakona o lokalnoj i područnoj (regionalnoj) samoupravi (NNNN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 50. Poslovnika Općinskog vijeća Općine Bistra (Službeni glasnik Općine Bistra 2/21) sazivam


8. sjednicu Općinskog vijeća Općine Bistra - izvanrednu
dana 03.06.2026. godine (srijeda) u 19,00 sati  u Općinskoj vijećnici

Bistranska 98, Poljanica Bistranska


D  N  E  V  N  I      R  E  D  :

1. Utvrđivanje dnevnog reda

2. Rasprava o stanju prostornog uređenja na području Općine Bistra, s posebnim osvrtom na provedbu i primjenu Prostornog plana uređenja Općine Bistra te zaprimljenu peticiju građana „Stihijska gradnja NE, planirani razvoj Bistre DA“.

        Predsjednica Općinskog vijeća








  Danijela Maršić Peica v.r.

Obrazloženje

Predsjednica Općinskog vijeća dana 20. svibnja 2026. godine zaprimila je potpise građana prikupljene u okviru peticije pod nazivom „Stihijska gradnja NE, planirani razvoj Bistre DA“, kojom se izražava zabrinutost dijela stanovnika vezano uz dinamiku i intenzitet izgradnje na području Općine Bistra te pojedina pitanja prostornog razvoja, prometne i komunalne infrastrukture i kvalitete stanovanja.

S obzirom na iskazani interes građana za pitanja prostornog razvoja Općine Bistra, a sukladno članku 25. Zakona o lokalnoj područnoj i (regionalnoj) samoupravi, ocijenjeno je nužnim održati raspravu na sjednici Općinskog vijeća radi cjelovitog sagledavanja stanja prostornog uređenja na području Općine Bistra, provedbe važećeg Prostornog plana uređenja Općine Bistra te upoznavanja vijećnika i javnosti s relevantnim činjenicama i informacijama iz djelokruga nadležnih tijela.

U okviru rasprave razmotrit će se osobito:
· provedba i primjena važeće prostorno-planske dokumentacije,

· stanje i kapaciteti prometne i komunalne infrastrukture,

· pitanja održivog prostornog razvoja Općine Bistra,

· mogućnosti i postupci izmjena i dopuna prostorno-planske dokumentacije,

· te navodi i prijedlozi sadržani u zaprimljenoj peticiji građana.
Sukladno članku 51. st. 2. Poslovnika Općinskog vijeća Općine Bistra (Službeni glasnik Općine bistra 2/21) prijedlog dnevnog reda dostavlja se vijećnicima u skraćenom roku radi prikupljanja potpunih i relevantnih informacija važnih za raspravu.
PAGE  
2

